cyanic-selkie/wikianc huggingface dataset:
Frederick, hertug av York og Albany
Voksenliv som prins
Hjemkommen fra Tyskland i 1787 ble Fredrik raskt meget populær og ble i alt begunstiget av sin far, som gjerne ville fremholde sin yndlingssønn på bekostning av den opposisjonelle prinsen av Wales (den senere Georg IV). Prins Fredrik giftet seg 1791 med Fredrika Charlotta av Preussen, men ektefellene ble separert etter et drøyt år.
I mars 1809 ble han tvunget til å fratre som arméens øverstkommanderende etter en meget offentlig skandale. Hans maitresse (elskerinne) Mary Anne Clarke hadde mot betaling utvirket forfremmelser for unge offiserer og fikk etter en krangel med Fredrik denne angitt for delaktighet i denne bestikkelsesaffære. Dette kunne imidlertid ikke bevises når saken ble behandlet i underhuset. Hans bror prinsregenten gav ham til tross for dette i 1811 kommandoen over arméen, og parlamentet forsikret ham i 1814 høytydelig for de fortreffelige disposisjoner han hadde foretatt under krigen.
Fredrik August var etter sin brors datter prinsesse Charlotte Augusta av Wales' død i 1817 nærmeste tronarving, og var som sådan høyt oppbåret av de mest konservative, fremfor alt etter sin skarpe opptreden i 1825 mot forslaget om katolikkenes emancipation.
Kringveien (Oslo)
Kringveien (1–35, 2–34) er en vei på Høybråten i bydel Stovner i Oslo. Den går fra Høybråtenveien til Linjeveien.
Veien fikk navn i 1925 etter eiendommen Kringsjå (i nr. 15).
Anders Grönhagen
Som fotballspiller var Grönhagen spiss i GIF Sundsvall og Djurgårdens IF. Han spilte også 18 landslagskamper for det svenske landslaget. I 1979 prøvespilte han for Universidad de autonom Guadalajara i Mexico, men han takket nei til en kontrakt som ville gitt 1 mill. dollar i året..
Etter å ha lagt opp som fotballspiller startet han i 1986 som trener. Etter å ha trent ulike svenske klubber skrev han i 2007 kontrakt med norske Fredrikstad FK. I 2009 sluttet han som fotballtrener etter flere perioders sykefravær.
Mimix
Mimix var et norsk danseband fra Vestfold, som startet i 1972 med utspring fra «4-ESS». Bandet bestod i begynnelsen av Tor Stokness (trekkspill/bass/vokal), Jan Stokness (gitar/vokal), Øyvind Eriksen (bass/gitar/vokal *) for øvrig bandnavnets opphavsmann), Marvin Hermansen (trommer/vokal), Marit Slettingdalen (gitar/vokal). Etter en kort periode ble også Alfred Håkonsen (saksofon/klarinett/perkusjon/vokal) med i bandet. Da Marit, og etter hvert også Tor og Jan ga seg, så ble disse erstattet med hhv. Arvid Numme (gitar/vokal), Gunnar Schweiger (piano/vokal), og Ingrid Teigen (vokal) – senere Inger Svendsen (vokal). Gunnar flyttet etter hvert fra distriktet, og ble erstattet av Tom Ole Nilsen (orgel). Da Øyvind etter hvert måte i «kongens klær», så ble bassen overtatt av Bjørn Johannessen – og deretter «Historie»..............
•) Navnet Mimix var opprinnelig Mimics (av mimic = etterape), og kom til etter ivrig leting etter nytt bandnavn i den røde norsk-engelske ordboken fra skolen. Navnet ble senere endret fra «cs» til «x» etter at det sto feil på trykk i lokal-avisen da de skulle spille på syd-vest landet. Bandet syntes dette så «tøft» ut, og beholder senere x’en.
Historie
Deres debutalbum, Kom og dans med meg, ble utgitt i 1985. Mimix hadde da sju medlemmer, og bestod av Håkonsen, Johannessen og Hermansen samt Bente Bøe (vokal), Leif-Åge Fredriksen (keyboards/vokal), Arvid Numme (gitar/mandolin/vokal) samt Jon Teyler (steelgitar/gitar/mandolin/vokal). Album nummer to ble utgitt i 1990 og het California Blue. Her finnes sanger som blant annet tittelmelodien «California Blue» og «Piken i dalen». Bente Bøe og Leif-Åge Fredriksen hadde sluttet, og Roger Askjem (keyboard/trekkspill/vokal) kom med som nytt medlem på dette albumet.
Albumet De nære ting ble utgitt i 1991, og foruten tittelmelodien «De nære ting» var blant annet sangen «Ola var fra Sandefjord» med her. Det neste albumet til Mimix var Jukebox fra 1992, og av låtene på dette albumet kan nevnes «Jukebox i mitt hjerte» («Jukebox in My Mind») og «Vandringsmenn synger». Dette ble den siste utgivelsen som Marvin Hermansen var med på, da han døde i 1993. Så gikk det fire år før Mimix kom med en ny CD. Takk for sist kom i 1997 og inneholdt blant andre ««Hvorfor» («Crazy») og «Kommer nå». Rune Eriksen var ny trommeslager. Dette ble bandets siste utgivelse, og i 1998 bestemte medlemmene seg for å slutte.
Per Andersen Bæhr
Han er representant for Flyttsamelista sin liste på Sametinget for perioden 2013-17, der han er medlem i Nærings- og kulturkomiteen. Han var også sametingsrepresentant de fire foregående periodene; 1997-2001, 2001-05, 2005-09 og 2009-13.
Siden 2009 har han vært nestformann i distriktsstyret for Spálca, og han har vært styremedlem for reinbeitedistrikt 30 B siden 2010.
I tillegg til Sametinget har han vært medlem i styret for Finnmarkseiendommen, og var fra 2003 til 2007 varamedlem i fylkestinget i Finnmark for Høyre. Han har også vært formannskapsmedlem i Kautokeino kommune fra 1991 til 2005. Han har også vært bl.a. leder i styringsgruppen ved distriktsinndelingsprosjektet for Vest-finnmark, varaordfører i Kautokeino kommune og leder i Kautokeino flyttsamelag.
Ved siden av politikken er han også reineier. Han er gift og har ett barn.
Stigmata (album)
Stigmata er Arch Enemys andre studioalbum, utgitt i 1998.
Siheyuan
Siheyuan er en type tradisjonell kinesisk arkitektur som er vanlig i visse nordkinesiske byer, fortrinnsvis Beijing, Folkerepublikken Kinas hovedstad.
En siheyuan består av lave hus i et kvadrat rundt en indre gård. I keisertidens Kina (før den kinesiske revolusjonen i 1911) var det vanlig at en familie og deres tjenere bodde sammen i en siheyuan.
Etter Det kinesiske kommunistpartis maktovertakelse og grunnleggelsen av Folkerepublikken Kina i 1949, ble det innledet en offisiell politikk der man oppfordret folk fra landsbygda til å flytte inn til byen Beijing. Den gamle siheyuan-bebyggelsen ble beholdt, men et stort antall nye bostadshus av varierende kvalitet ble konstruert i og rundt den gamle bebyggelsen, samtidig som man tillot at den gamle bebyggelsen forfalt. Dette har ført til at de siheyuan som finnes i dag, ofte er svært forfalt. Dette gjør det videre ofte vanskelig å avgjøre hva som er de opprinnelige siheyuan-bygningene og hva senere har blitt bygget.
Den dårlige tilstanden som mange siheyuan i dag befinner seg i, vanskeligheten med å bestemme hva som er opprinnelige siheyuan og hva som er påbygginger fra 1950- og 1960-tallet, samt det faktum at mange siheyuan ligger på attraktive områder i det sentrale Beijing, har ført til omfattende rivinger av denne typen tradisjonell kinesisk arkitektur. Byen Beijings arbeide med å forberede Sommer-OL 2008 har ytterligere intensitet rivningsarbeidet. Rivningsarbeidet har vært såpass omfattende at UNESCO, FNs organisasjon for utdannelse, vitenskap og kultur, har kritisert Beijing og truet med å stryke Den forbudte by (tidligere keiserlig palass i det sentrale Beijing) fra FNs verdensarvsliste.
Alexandra Maria Lara
Bakgrunn
Alexandra vokste opp i Freiburg im Breisgau, men familien flyttet senere til Berlin. I Tyskland arbeidet hennes far som skuespillerinstruktør og grunnla dessuten det anerkjente Theaterwerkstatt Charlottenburg. Alexandra Maria Lara engasjerte seg først i skoleteatret. Etter Abitur (artium) ved det franske gymnasiet i Berlin tok hun mellom 1997 og 2000 skuespillerutdannelse ved farens skole.
Skuespillerinne
På kino var Alexandra Maria Lara å se i filmene Fisimatenten og Südsee, eigene Insel. 2000 spilte hun en mindre rolle i ungdomsdramaet Crazy. 2001 fulgte blant annet episodefilmen Honolulu, regissert av Oscarvinneren Florian Gallenberger og fjernsynsfilmen "Der Tunnel", som hun vant New Face Award for. 2002 deltok hun i en rekke produksjoner. Hun spilte i den tyske komedien Was nicht passt, wird passend gemacht. I den europeiske fjernsynsfilmen i fire deler, Napoléon, med blant annet Gérard Depardieu, Isabella Rossellini og John Malkovich, spilte hun den polske grevinne Maria Walewska. Videre roller hadde hun i Nackt av Doris Dörrie og i den engelske fjernsynsproduksjonen Doktor Schiwago.
2004 spilte hun sin mest kjente rolle, som Hitlers sekretær Traudl Junge i filmen Der Untergang (Undergangen). I begynnelsen av 2005 spilte hun i Helmut Dietls kjærlighetsromanse Vom Suchen und Finden der Liebe sammen med Moritz Bleibtreu.
Hun bor i Berlin-Charlottenburg. Bulevardavisen BILD valgte henne i 2005 til «vakreste tysker».
Judo under Asialekene 1986
Judo under Asialekene 1986. Judo var en av flere sporter under de tiende Asialekene som ble arrangert i Seoul i Sør-Korea i perioden 20. september til 5. oktober 1986. Det var første gangen som judo var på programmet under Asialekene. Det var åtte vektklasser, kun for menn og Sør-Korea ble beste nasjon med seks gullmedaljer foran Japan med tre.
Magiske Cirkel Norge
Magiske Cirkel Norge (MCN) er en norsk, landsomfattende forening for tryllekunstnere som ble stiftet i 1928. Foreningen teller rundt 320 medlemmer, både amatører og profesjonelle. For å bli medlem må man kunne dokumentere at man har kunnskap om og interesse for trylling.
Salvatore Bocchetti
Bocchetti har spilt for flere andre klubber i sin karriere, blant annet Ascoli, Frosinone og Genoa CFC fra Italia.
Han ble tatt ut til Fotball-VM 2010 i Sør-Afrika.
Magiske Cirkel Norge
MCN ble stiftet 21. oktober 1928 i Oslo. Foreningen er den eldste trylleforeningen i Norden. MCN samarbeider med de andre nordiske trylleforeningene gjennom organet Nordisk Magi Union. Foreningen er også tilsluttet det verdensomspennende trylleforeningsnettverket FISM (Fédération Internationale des Sociétés Magicques). FISM avholder verdensmesterskap i trylling hvert tredje år.
Jean-Baptiste Coursaud
Coursaud behersker mange språk, og kom etter sigende i kontakt med skandinaviske språk som utvekslingsstudent i Danmark.
Magiske Cirkel Norge
MCN driver Norsk Tryllemuseum i samarbeid med Den Magiske Ring. Museet er trolig Norges minste, men morsomste museum.
I 2000 fusjonerte Magiske Cirkel Norge med Magisk Junior Cirkel, Norge, en egen forening for unge tryllekunstnere (stiftet 19. februar 1958 i Oslo). Kontakten har vært tett opp gjennom årene mellom foreningene, blant annet med samarbeid om møter og utgivelse av medlemsblader. MCN fikk etter fusjonen en egen junioravdeling for trylleinteressert ungdom.
Southern Thule
Southern Thule er en gruppe ubebodde øyer som utgjør den sørligste delen av Sør-Sandwichøyene. Øyene administreres av det britiske oversjøiske territoriumet Sør-Georgia og Sør-Sandwichøyene.
Vestfronten
Vestfronten kan referere til:
Stranda stadion
Stranda stadion er et fotballstadion i Svolvær i Vågan i Lofoten. Det er hjemmebane for FK Lofoten, Svolvær IL og Knausen FK. Tilskuerkapasiteten er på 3000.
Goldisthal vannkraftverk
Oberbecken-demningen er 29 meter høy og 3 370 meter lang, og ble fullført i 2002. Den nedre Goldisthal-demningen er 67 meter høy og 220 meter lang, og sto ferdig i 2001.
Heimdal Håndballklubb
Heimdal Håndballklubb ble dannet i 1991, men var tidligere tilknyttet Heimdal Idrettsforening som startet allerede i 1934. I 1997 fikk klubben et eliteserielag for herrer. Laget hadde hjemmebane i Trondheim Spektrum i Trondheim i Trøndelag.
Lagets drakter var sort trøye og sort bukse.
Våren 2007 gikk klubben konkurs, og alle spillerne ble fristilt fra kontraktene sine.
Relativsetning
En relativsetning er en underordna setning som modifiserer en nominalfrase. For eksempel, i setninga Mannen som var der, er nominalfrasa mannen modifisert av relativsetninga som var der.
Eksterne lenker
Oración relativa alemana
Tai-kadai-språk
Tai-kadai-språk, også kalt kadai- eller kradai-språk, er en språkfamilie som omfatter språk i Sørøst-Asia og det sørlige Kina, blant annet thai og laotisk. Disse språkene ble tidligere sett på som en del av den sinotibetanske familien, men blir i dag sett på som en uavhengig familie.
Den rike variasjonen av tai-kadai-språk i det sørøstlige Kina gjør at en mener at dette kan være opphavsstedet til språkfamilien. Den største undergruppa av tai-kadai-språkene er tai-språkene, som inneholder både thai, laotisk og zhuang.
Roger Blench har foreslått at om slektskapet med austronesiske språk er riktig er det trolig ikke tale om søsterfamilier, men at kadai-språkene i så fall er en gren av austronesiske språk som etter at talere hadde migrert fra Filippinene til øya Hainan og derfra videre til Kinas fastland ved møtet med de der talte Hmong-mienspråkene og sinittiske språkene gjennomgikk en radikal omstrukturering.
Den store spredningen blant tai-kadaispråk i sørøstre Kina antyder at dette området trolig er det område der de først ble talt. Talerne av dagens taispråk migrerte sørover til Sørøstasia i historisk tid, og grunnla der de stater som vi i dag kjenner som Thailand og Laos i et område der tidligere talere av austroasiatiske språk dominerte.
Edmonson & Solnits inndeling
Inndelingen av de språk som inngår i gruppen er det ennå ikke nådd konsensus om. Her er et forslag fra Edmonson og Solnit. Se Ethnologue for en alternativ inndeling.
Huis Doorn
Eiendommens historie
Hans sønnesønn Louis Ferdinand giftet seg i 1938 på Huis Doorn i en evangelisk-luthersk seremoni med Kira Kirillovna, etter å ha hatt en russisk-ortodoks seremoni i Potsdam.
I parken ble det reist en mausoleum hvor Vilhelm ble gravlagt etter sin død. Han foretrakk å bli gravlagt i utlandet, framfor i et republikansk Tyskland. Mausoleet har siden blitt et valfartssted for tyske monarkister som årlig samles her på Vilhelms dødsdag.
Dagens museum
Eiendommen er i dag åpen for publikum, og er bevart slik det sto da Vilhelm II døde. Bygningen inneholder kommoder dekorert med utskjæringer, tekstiler, malerier, porselen og sølv. Vilhelms samling av snus-esker og klokker som hadde tilhørt Fredrik den store er ansett som noe av det mest interessante gjenstandene, samt brev fra dronning Victoria samt en rekke akvareller fra norske fjorder.
Blant arbeidene fra de tyske hoffmalerne er blant annet et maleri av kroningen av kurfyrste Fredrik III av Brandenburg som den første prøyssiske kongen og av Fredrik den store på Sanssouci.
Videre viser museet hvordan livet kunne arte seg for et hoff på et slott, med flygel for fyrsten og gemalinnen, spisesal, audiens-rom, adjutant-kontor, storkjøkken, slottspark og mausoleum. Gjennom muset kan en få et inntrykk av hvordan den tidligere keiseren levde med både sin første og andre hustru mens de ventet på at monarkiet skulle bli gjenopprettet.
Naar vi døde rocker
Naar vi døde rocker er et musikkalbum med Black Debbath fra 2006.
Fylkesvei 7468
Fylkesvei 7468 går mellom Botn og Stormyra krigskirkegård. Veien er 704 meter lang.
Løselighet
Løselighet er den mengde av et stoff som lar seg oppløse i et bestemt løsemiddel under gitte forhold. Den oppløste substansen kalles løsningsstoff og den oppløsende væsken (vanligvis til stede i mer enn rikelig mengde) kalles løsemiddelet. Til sammen utgjør disse en løsning. Prosessen kalles oppløsning, eller hydrering dersom løsemiddelet er vann.
Fylkesvei 7468
Frem til 2019 hadde veien betegnelsen fylkesvei 517.
Løselighet
En løsning i likevekt som ikke kan holde på mer av løsningsstoffet sies å være mettet. Løseligheten av en substans oppløst i en annen avgjøres av intermolekylære krefter mellom løsemiddel og løsningsstoff, temperatur, endringen i entropi som adfølger oppløsningen, tilstedeværelse og mengde av andre substanser, og trykk eller partialtrykk av en løsningsgass.
Løselighetskonstanten er et særtilfelle av en likevektskonstant. Den beskriver likevekten mellom oppløst salt og uoppløst salt. Løselighetskonstanten er anvendelig for fellingsreaksjon som er det motsatte av oppløsningsreaksjon. Løselighetskonstanten er temperaturavhengig. Selv om løsninger gjerne anses å være faste stoffer som blandes ut i væsker, kan to hvilke som helst aggregatstilstander blandes og kalles en løsning. Hydrogen (en gass) kan oppløses i palladium (fast stoff), og rustfritt stål er en løsning av et fast stoff i et annet fast stoff (kalt en legering). Ftalater oppløses i plastikkstoffer og virker plastifiserende.
Ved særskilte betingelser kan løsninger holde mer av et løsningsstoff enn løsemiddelet normalt kan oppløse. Dette kalles overmetning.
løsemidler blir vanligvis karakterisert som polare eller nonpolare. Den generelle tommelfingerregelen er at «likt oppløser likt». Dette betyr at polare løsemidler vil oppløse ioniske forbindelser og kovalente forbindelser som ioniserer, mens nonpolare løsemidler vil oppløse nonpolare kovalente forbindelser. For eksempel vil vanlig bordsalt, en ionisk forbindelse, oppløses i vann, men ikke i etanol.
Vann og nonpolare løsemidler er ublandbare (immiscible), dvs. de danner ikke homogene blandinger, men deler seg i to distinkte faser eller danner melkeaktige emulsjoner.
Løselighet av bindingstype i vann
Denne tabellen gir en viss indikasjon av hvordan typen av kjemisk binding relaterer til løselighet i vann.
Nettilgjengelig analyse
ALOGPS interaktiv utregning av vanndig løselighet for forbindelser ved Virtual Computational Chemistry Laboratory
Glitterheim
Glitterheim er en turisthytte som ligger i Jotunheimen 1390 moh. Hytten eies og drives av DNT Oslo og Omegn.
Hytten er betjent i perioden fra slutten av mars til slutten av april og i perioden fra slutten av juni til slutten av september. Fra midten av oktober til midten av februar er hytten stengt, ellers er den selvbetjent og låst med DNT-nøkkel.
Angelo Palombo
Angelo Palombo (født 25. september 1981) er en italiensk tidligere fotballspiller. Han spilte midtbane, og var også en del av.
Palombo spilte for ACF Fiorentina, UC Sampdoria og Inter.
Landslaget
Han ble tatt ut til Fotball-VM 2010 i Sør-Afrika.
Aktion Polarkreis
Aktion Polarkreis var en tysk operasjon i det okkuperte Norge under andre verdenskrig. Den besto av arrestasjoner av norske politifolk og offiserer, og ble satt i verk 16. august 1943.
Forhistorie
Politifullmektig Gunnar Eilifsen var våren 1943 daglig leder for den sivile kriminalavdelingen ved Oslo politikammer. Han ble beordret til i avgi fem politikonstabler til det politiske Statspolitiet. Da disse konstablene av Statspolitiet ble beordret til å arrestere tre unge kvinner som ikke hadde møtt til pålagt arbeidstjeneste nektet de, og fikk støtte i dette fra Eilifsen. Han ble arrestert for ordrenekt.
Politiet
Tyskerne hadde i en tid forberedt en aksjon for å slå ned på motstand mot den tyske okkupasjonen innen politiet. Eilifsen-saken ble nå brukt som påskudd, og samme dag som han ble skutt ble planene satt ut i livet. I løpet av den første dagen arresterte tyskerne omkring 500 norske polititjenestemenn.
I Oslo ble 700 politimenn beordret til oppstilling under væpnet tysk vakt i den gamle gardekassernen på Majorstuen. Politiminister Jonas Lie og politigeneral Wilhelm Rediess avkrevde lojalitetsed. Lie satte makt bak kravet ved samtidig å opplyse at politifullmektig Eillifsen nettopp var blitt henrettet for ordrenekt. I begynnelsen nektet de fleste, men etter å ha blitt truet med særdomstol og henrettelse allerede neste dag undertegnet alle så nær som 16 mann.
De arresterte ble etter hvert anbrakt på Grini. Arrestanter fra andre landsdeler ankom så sent som en eller to måneder senere, og satt i mellomtiden i lokale fengsler eller leire.
Utover høsten ble flere frigitt, enkeltvis eller i puljer. Årsaken er ukjent, men det kan synes som om tilfeldighetene hadde rådet under arrestasjonsbølgen i august. Personer som opplagt ikke var uttrykt tyskfiendlige hadde gått med i dragsuget, mens mistenkte motstandsmenn hadde gått fri. Klager på personellmangel ved flere politikamre kan også ha spilt inn. Hovedpoenget var sannsynligvis å skremme det norske politiet til å samarbeide, men man ønsket at etaten skulle fortsette å fungere.
Omkring 300 politifolk arrestert under denne aksjonen ble i desember 1943 og januar 1944 transportert fra Grini til konsentrasjonsleiren Stutthof i Polen.
Blant de deporterte var Finn Dahlin fra Sogn.
The Scarecrow
The Scarecrow er det tredje albumet til Tobias Sammets metal-opera prosjekt Avantasia, utgitt i januar 2008.
Aktion Polarkreis
Offiserene
Som politiet ble offiserene avkrevd lojalitetsed, som de fleste nektet å avgi. Deretter ble de, sammen med omkring 200 tidligere arresterte offiserer, sendt til krigsfangeleiren Schildberg (Oflag XXI-C) i Polen.
Tatt av kvinnen (film)
Tatt av kvinnen er en norsk komedie fra 2007. Filmen er basert på debutromanen til Erlend Loe ved samme navn. Petter Næss har regi på filmen, og Trond Fausa Aurvåg spiller hovedrollen. Både Næss og Aurvåg har tidligere satt opp romanen som teaterstykke på Oslo Nye Teater. Innspillingen av filmen begynte i september 2006, og den hadde premiere 7. september 2007. Filmen hadde et besøkstall på 168 460 da den gikk på norske kinoer.
Handling
Tatt av kvinnen handler om en mann som møter den kompliserte kjærligheten og den enda mer kompliserte kvinneligheten. Mannen blir invadert, forført og erobret, og skjønner etterhvert at han har fått seg kjæreste. Han finner ingen annen god forklaring på hvorfor han plutselig oppdager at det bor en pratsom dame i leiligheten hans. Hun raser gjennom tilværelsen hans med stor entusiasme, og ommøblerer den etter sin egen smak. Mannen løper fortvilt bak og forsøker å få et ord med i laget. Han er fortsatt usikker på om han egentlig skjønner seg på kjærligheten og kvinner, og bestemmer seg snart for å forsøke å forstå dem begge. Han innser at dersom forholdet skal ha plass til ham også, må han sloss for alt. Men det er ikke bare enkelt når man aldri kommer til orde.
Priser og nominasjoner
Tatt av kvinnen mottok «Gledessprederen» under Den norske filmfestivalen i Haugesund, samt at den ble tatt ut til filmfestivalen i Toronto. Filmen åpnet Hollywood Film Festival i 2007 og ble også kåret til beste film i klassen Discovery Award.
Under Kanonprisen 2007 vant den tre priser og var nominert i ytterligere fire klasser. Den ble også nominert til tre klasser under Amandaprisen 2008 og var en av finalistene til Folkets Amanda. Filmen ble utvalgt til å være det norske bidraget i konkurransen om Oscar for beste fremmedspråklige film i 2008, men ble ikke nominert.
Kristian Auberts vei (Oslo)
Kristian Auberts vei (1A–39, 2–50D) er en vei på Røa i bydel Vestre Aker i Oslo. Den går fra Vækerøveien til Harald Løvenskiolds vei.
Jerry Seinfeld (rollefigur)
Jerome «Jerry» Seinfeld er en rollefigur fra TV-serien Seinfeld, oppkalt etter, basert på og spilt av komikeren med samme navn.
Kristian Auberts vei (Oslo)
Veien het opprinnelig Holtehagen og så Sportsplassveien etter Røa idrettsplass, som veien går forbi. Dagens navn er fra 1946 og viser til motstandsmannen Kristian Aubert (1909–42), som ble torturert til døde av Gestapo under forhør. Det står et minnesmerke over ham ved sportsplassen.
Jerry Seinfeld (rollefigur)
Serien dreier omkring Jerrys hverdag sammen med bestevennen George Costanza, den merkelige naboen Cosmo Kramer og ekskjæresten Elaine Benes. Vanligvis er Jerry den fornuftige, og kjernen i vennekretsen. Han havner sjelden i personlige problemer, er evig optimist og er den eneste rollefiguren i serien som beholder samme jobb (som standup-komiker, som den ekte Seinfeld) gjennom hele serien. Han er også den mest observante rollefiguren, og kommenterer ofte andre menneskers vaner og handlinger på en sarkastisk måte.
Kristian Auberts vei (Oslo)
Veien har villabebyggelse.
Jerry Seinfeld (rollefigur)
Jerry deltok i 180 episoder av Seinfeld (inkludert en rekke todelte episoder), og var den eneste rollefiguren som deltok i hver eneste episode.
Han er den mest jordnære karakteren i serien, og er en figur som ofte kan observere kaos omkring ham, uten å bli en del av det. Seriens poenger kretser ofte omkring Jerry og hans mange forhold til kvinner, og han finner ofte merkelige grunner til å avslutte forholdene til dem. Han er som person svært ulik vennene, og ser ofte på deres ulykke som underholdning, eller muligheter til nytt vitsemateriale. Han deltar ofte i prosjektene deres, men like ofte kun for å se dem mislykkes. I episoden Serenity Now begynner Jerry å gråte, noe som overrasker ham. I The Foundation påpeker Elaine at han «aldri har følt anger», og han opptrer ofte nonchalant når noe dårlig hender omkring ham.
Til tross for at han er ulik vennene er Jerry tilsynelatende relativt fornøyd med livet, og bekymrer seg også for alt som kan true vennegruppens eksistens. I epiosden The Invitations innrømmer Jerry at han misliker at George skal gifte seg, fordi dette vil bety at George forlater gruppen og at Jerry aldri vil se ham igjen. Når Elaine forteller ham at også hun vurderer å forlate gruppen blir Jerry så bekymret av tanken på at det kun blir ham og Kramer tilbake, at han vandrer ut i gaten og nesten blir påkjørt av en bil. I episoden The Bizarro Jerry blir han også panisk ved tanken på at gruppen skal oppløses, da Kramer blir svært opptatt av sin falske jobb, mens Elaine forlater gruppen midlertidig, og Jerry utbryter «Hele systemet faller sammen!»
Jerry opplever sjelden personlige problemer, i motsetning til George og Elaine. I episoden The Opposite blir dette påpekt, da Jerry opplever en rekke hendelser som «jevner hverandre ut», samtidig som vennene opplever perioder av kun suksess eller ulykke. I The Rye, mens en rekke uheldige hendelser inntreffer for Elaine, utbryter hun frustret «En vakker dag vil noe forferdelig hende med deg også!», hvorpå Jerry kun svarer «Neida, det går bra.» Mange av problemene han opplever er resultater av handlinger fra erkefienden Newman.
Som i virkeligheten er Jerry tegneseriefan, og spesielt Supermann, som er den store helten. I sport er han fan av New York Mets, New York Knicks, New York Giants og New York Rangers. I tidlige episoder var en Yankees-lue plassert på skrivebordet ved datamaskinen hans, men senere ble den erstattet av en Mets-lue.
I seriens siste episode, The Finale, Del 2, blir Jerry og de andre hovedrollefigurene dømt til ett år i fengsel for å ha brutt en lov i Massachusetts, da de sto og lo mens en mann ble ranet.
Bakgrunn
Jerry vokste opp i New York sammen med George, som, ifølge episoden The Outing, ble venner etter en hendelse i gymtimen, til tross for at Jerry banket opp George en gang i fjerde klasse. Tilbakeblikk i episoder som The Library viser Jerry og George i skoledagene. En pizzarestaurant de ofte besøkte vises i The Frogger, mens det også blir avslørt at Jerry og George gikk på skole sammen på Edward R. Murrow Middle School, John F. Kennedy High School og Queens College. Etter avsluttet skolegang hadde Jerry et kort engasjement som paraplyselger, men startet raskt som standup-komiker.
Familie
Jerrys foreldre er Morty og Helen Seinfeld, et pensjonert jødisk par bosatt i Florida. Selv om Jerry er født og oppvokst som jøde praktiserer han tilsynelatende ikke, og som vist i episoden The Soup Nazi holder han seg ikke til koshermat. Jerry har også en søster, nevnt i episoden The Chinese Restaurant, men hun blir aldri navngitt eller vist i serien.
Jerry har også en onkel, Leo, en eksentrisk birollefigur som deltar i 15 episoder. Uncle Leo har en sønn, Jeffrey, som arbeider i parkvesenet, og som han konstant snakker om, til tross for at Jeffrey aldri dukker opp i serien. I episoden The Stakeout snakker Jerry med en «Onkel Mac» og en fetter, «Artie Levine». I episoden The Truth nevner han også en fetter ved navn «Douglas», som er avhengig av Pepsi. I The Pony Remark deltar Helen, Morty, Jerry, Elaine og Leo i et 50-årslag for Manya og Isaac, et eldre par, men familieforholdet til Jerry avsløres aldri. Manya beskrives som polsk innvandrer. I samme episode nevner Jerry en «Tante Rose», og Helen nevner et familiemedlem ved navn «Claire», som skal gifte seg. I episoden The Soup nevner Jerry en «Tante Silvia», som han sammenlikner med Elaine.
Jerrys bestemor, Nana, er en eldre kvinne som bor alene og lider av Alzheimers sykdom. Nana deltar i episodene The Pledge Drive, The Kiss Hello og The Doodle.
Forhold
Jerry er notorisk kjent for sin avslappede holdning til forhold, og for å avslutte forhold ved første tegn til svakheter, eller for den aller minste grunn.
Elaine
Jerry og Elaine har vært sammen, nevner ofte at det ikke fungerte, og det har blitt antydet at det var Jerry som avsluttet forholdet. De har hatt sex minst to ganger etter at forholdet ble avsluttet, i The Deal hvor de lager en rekke regler, som skal gjøre det mulig å ha sex men samtidig forbli venner, men teorien viser seg å være feil. Den andre gangen var i The Mango, hvor Jerry blir så opprørt over å høre at Elaine bare har latt som om hun hadde orgasme da de var sammen, at han krever å «få prøve én gang til for å redde vennskapet».
Langvarige forhold
Bortsett fra Elaine har Jerry kun hatt en håndfull forhold over mer enn én episode:
Kabaret (matrett)
Kabaret eller aspik er en kald matrett som består av grønnsaker sammen med for eksempel reker og fisk eller kjøtt nedlagt i aspik (gelé av kraft).
Jerry Seinfeld (rollefigur)
Forlovelser
To ganger i løpet av serien vurderte Jerry giftemål:
Brudd
Jerry har avsluttet forhold for de minste grunner, blant annet:
Kirkham
Kirkham kan vise til:
Jerry Seinfeld (rollefigur)
Karriere og økonomi
Jerry er svært vellykket og stabil, i motsetning til vennene, og ser aldri ut til å mangle penger. Gjennom hele serien har Jerry vært ute for en rekke økonomiske nedturer, men ser aldri ut til å bli berørt av dette, på samme måte som han aldri blir berørt av å avslutte sine mange forhold, noe som indikerer at han har nok penger. Vanligvis er disse tapene forskyldt av vennene, og da særlig Kramer.
I The Cadillac kjøper Jerry en Cadillac Fleetwood til faren, for senere å kjøpe den tilbake etter at foreldrene selger den. Selv kjører han europeiske luksusmerker som BMW (i The Smelly Car) og Saab, mens han i tidligere episoder, som The Ex-Girlfriend, kjører en amerikansk coupé fra 1970-tallet. I The Apartment avsløres det at Jerry lett kan låne bort 5 000 amerikanske dollar til Elaine. Det er ofte Jerry som betaler regningen for vennene når de er ute og spiser, og Kramer henter stadig vekk mat i Jerrys kjøleskap. Til tross for hans tydelige økonomiske stabilitet ser det ut til at foreldrene konstant tror han trenger penger, og de tilbyr seg ofte å betale når de er på besøk.
I The Checks avsløres det at Jerry er berømt i Japan, hvor han deltar i et japansk TV-program kalt «Super Terrific Happy Hour».
Boye Junge
Johan Boye Junge (født 25. august 1697 i Herzhorn i hertugdømmet Holstein, død 21. mars 1778 i København) var en tømrermester og entreprenør som virket i København.
Hans virke er ikke godt dokumentert, men på hans gravmæle i Sankt Petri kirke i København, vises i relieff noen av hans kjente arbeider: Spiret på Sankt Petri kirke og Christiansborg slott. Han har også bidratt til tårnet på Københavns første rådhus mellom Gammeltorv og Nytorv, arbeidet med Nicolai Eigtveds ombygning av Prinsens palé samt også på Amalienborg. Det var også ham som sto for oppførelsen av skafottet på Øster Fælled som Struensee og Brandt ble henrettet på.
Boye Junge blir ofte blandet sammen med sin brorsønn Johan Peter Boye Junge. Gift først med Birgitte Heining og siden med Friederike Louise Eilerts.
Andalusitt
Andalusitt, aluminiumsilikatmineral med den kjemiske sammensetningen Al2SiO5. Andalusitt forekommer i flere ulika farger (blant annet brun, grønn, rosa, lilla og rød); hardhet 6½–7½; spaltning 3; brytningsindeks 1,641–1,648; relativ densitet 3,13–3,17; pleokroisme rød-grønn; strek hvit; ortorombisk krystallsystem.
Andalusitt forekommer rikelig i metamorfe bergarter som dannes under relativt høyt trykk og eller høy temperatur. Mineralet kyanitt og sillimanitt har samme kjemiske sammensetning som andalusitt, men en annen krystallstruktur. Disse tre mineraler dannes under ulike trykk- og temperaturforhold og forekommer derfor sjelden sammen. Andalusitt med korsformede inneslutninger av kull eller leire kalles chiastolitt.
Transparent andalusitt kan dannes i pegmatitter og regnes som edelsten. De forekommer blant annet i Brasil og på Sri Lanka.
Andalusitt har fått navn etter Andalucía der den først innrapportertes i 1789. Andalusitt anvendes blant annet til porselen.
Krigskorset og St. Olavsmedaljen med ekegren
Krigskorset og St. Olavsmedaljen med ekegren er en bok redigert av Erik Gjems-Onstad og utgitt med støtte fra Forsvarsdepartementet.
Boken omhandler de militære medaljene Krigskorset og St. Olavsmedaljen med ekegren. Krigskorset ble innstiftet i 1941 og er Norges høyeste utmerkelse. Det ble bestemt i 1943 at St. Olavsmedaljen skulle utstyres med ekegren når den ble utdelt for tapperhet og mot i krig.
I boken beskrives hvordan og hvorfor utmerkelsene ble opprettet, de offisielle innstillingene til statsråd med begrunnelsen for den enkelte tildeling og ofte også omfattende detaljerte redegjørelser for de krigshandlinger der mottagerne utmerket seg.
Forfatteren har selv mottatt begge for sin deltakelse under andre verdenskrig.
Olena Hrusjyna
Olena Eduardivna Hrusjyna (ukrainsk: Олена Едуардівна Грушина, født 8. januar 1975 i Odessa i daværende Sovjetunionen) er en ukrainsk kunstløper som deltok i de olympiske vinterleker 1998 i Nagano, 2002 i Salt Lake City og 2006 i Torino.
Hrusjyna vant en olympisk bronsemedalje i kunstløp under Vinter-OL 2006 i Torino. Sammen med Ruslan Hontsjarov kom hun på tredjeplass i isdanskonkurransen bak Tatjana Navka / Roman Kostomarov fra Russland og Tanith Belbin / Benjamin Agosto fra USA
Personlig
Hrusjyna giftet seg med Ruslan Hontsjarov i 1995, de skilte seg i 2008.
Fisker
Fiskere er personer som har fangst av fisk som yrke (yrkesfiskere) eller hobby (sportsfiskere). Som regel benyttes tittelen om yrkesfiskere i fiskerinæringen, som har fiske som sin primære inntektskilde.
Anwen kullkraftverk
Anwen kullkraftverk er et kullkraftverk i bydistriktet Wansheng i det sørvestre av provinsen Chongqing, midt i Folkerepublikken Kina. Kraftverket har 2 enheter à 150 MW hver, og under bygging 2 x 330 MW enheter, i alt blir da 960 MW effekt installert.
Fisker
I Norge
Ved utgangen av 2015 var det cirka 11 000 yrkesfiskere (hvorav cirka 9 250 med fiske som hovedyrke) og cirka 5 900 fartøy i Norge, og næringen innbringer årlig cirka (per 2014) 69 mrd kroner i eksportinntekter
Krasnyj Kut
Krasnyj Kut (russisk: Красный Кут) er en by i Saratov oblast i Russland. Den ligger ved elva Jeruslan, en venstre sideelv til Volga, rundt 120 km sørøst for Saratov.
Historie
Krasnyj Kut ble i 1837 grunnlagt av nybyggere fra guvernementet Kharkov. Den fikk bystatus i 1966.
Demografi
Befolkningsutvikling: ! År || Folketall || Kilde
Næringsliv
Krasny Kut er sentrum for et jordbruksområde, og næringsmiddelindustri er byens viktigste næring. Det fins også et jernbaneverksted i byen.
Markersbach vannkraftverk
Markersbach vannkraftverk er et vannkraftverk i Erzgebirge i Sachsen i det sentral-østlige Tyskland. Dette er et såkalt pumpekraftverk som nytter to oppdemmede reservoarer, og har installert vannkraftkapasitet på 1 050 MW, fordelt på fire turbiner. Øvre reservoar er Markersback Oberbecken på 6,3 millioner m³, mens nedre reservoar er Markersback Unterbecken på inntil 8,0 millioner m³.
Oberbecken-demningen er 26 meter høy og 2 590 meter lang, og ble fullført i 1979. Den nedre Unterbecken-demningen er 57 meter høy og 393 meter lang, og sto ferdig i 1979.
Allgemeine Schiffahrtsaktion
Allgemeine Schiffahrtsaktion var et tysk propagandatiltak under okkupasjonen av Norge under andre verdenskrig. Målet var å få noen av de rundt 1000 handelsskipene som seilte under allierte flagg til å gå inn i tyskkontrollerte eller nøytrale havner. Aksjonen startet 6. mai 1942 og angikk skipsfarten i Atlanterhavet. Hovedbidraget var en halvtimes radioprogram hver dag med meldinger og hilsinger hjemmefra til sjøfolk ute. Det første halve året ble 4500 meldinger overbragt, ispedd musikk og appeller til hjemlengselen blant sjøfolk. Ingen norske skip fulgte oppfordringene.
Hvilestoffskiftet
Hvilestoffskiftet eller basalstoffskiftet. Selv om forbruket av energi øker jo mer aktive vi er, så er det mange prosesser i kroppen som trenger energi også når vi hviler, hvilestoffskiftet er et navn på forbrenningen av energi som skjer i kroppen vår når vi hviler. Når vi hviler må vi puste, hjertet slår, og kroppstemperaturen må holde seg rundt 37 grader.
Keith Bogans
NBA-karriere
Bogans har, siden han kom til NBA, spilt for seks forskjellige NBA-klubber. Han spilte ikke for Milwaukee Bucks det året han ble trukket opp i draftet, men ble byttet bort til Orlando Magic. Senere har han spilt for Charlotte Bobcats og Houston Rockets før han returnerte til Orlando Magic for så å spille for Milwaukee Bucks; laget han ble trukket opp til NBA av i utgangspunktet. Etter Milwaukee Bucks har Bogans spilt for San Antonio Spurs, og spiller nå for Chicago Bulls.
Black Earth
Black Earth er Arch Enemys debutalbum, utgitt i 1996.
Orbis Pictus
Innhold
Orbis Pictus er delt i 150 kapitler med forklarende tekst og illustrasjoner utført som tresnitt. Boka dekker en rekke fagfelt:
Historie
Orbis Pictus ble opprinnelig utgitt på latin og tysk i Nürnberg i Tyskland i 1658, og ble ganske snart spredt rundt på skoler i Tyskland og andre land. Den første engelskspråklige versjonen kom i 1659, mens den første flerspråklige utgaven kom på både latin, tysk, italiensk og fransk i 1666. Den første tsjekkiske oversettelsen ble gitt ut i 1685 av forlaget Breuer i Levoča i Tsjekkia. Det var en flerspråklig utgave på tsjekkisk, latin, tysk og ungarsk. Mellom 1670 til 1780 kom boka på enda flere språk og i utgaver med utvidet tekst og nye illustrasjoner.
Orbis Pictus har hatt stor betydning for pedagogikk og undervisning rettet mot barn og blir av flere betraktet som en forløper for både audio-visuelle hjelpemidler i klasserommet og moderne bildebøker.
Claudio Marchisio
Claudio Marchisio (født 19. januar 1986) er en italiensk fotballspiller som fra 1. juli 2019 er klubbløs.
Han spiller midtbane, og er også en del av. Uten om Juventus, har Marchisio bare spilt for Empoli FC, hvor han ble lånt ut under 2007-08 sesongen sammen med lagkamerat Sebastian Giovinco.
Han ble tatt ut til Fotball-VM 2010 i Sør-Afrika.
Mount Andromeda
Mount Andromeda kan vise til:
Chris Lyngedal
Kristen (Chris) Lyngedal (født 26. mars 1947, død 16. september 1990) var en sanger og artist fra Kjøllefjord i Finnmark med blues som sin sjanger.
Lyngedal var kjent for et rått og genuint bluesuttrykk med voldsom innlevelsesevne. I tillegg til omfattende nasjonal turnévirksomhet opptrådte han også Sverige og i Danmark. Han døde av kreft bare 43 år gammel. Lyngedal var bl. a. med i Moment 82 som ga ut LP-en The Blues Don't Get Tired Of Me (1986) og i Chris at the moment som har to utgivelser bak seg, Blue Moments (1993) og More Blue Moments (1995).
Hvert år siden 2002 har Chrisfestivalen blitt arrangert i Kjøllefjord, det er en blues og jazzfestival som foregår i månedskiftet juni/juli, og er til for å hedre Lyngedal og hans musikk.
Opel Manta
Opel Manta er en bilmodell fra bilprodusenten Opel. Den er oppkalt etter djevelrokken (engelsk manta ray). Opel Manta A ble introdusert i 1970, parallelt med søstermodellen Ascona A. Manta var i realiteten en coupéutgave av Asconaen, bygd på samme drivlinje og chassis. Manta A og Ascona A ble populære i USA og Canada, der de gikk under merkenavnet Buick og ble levert med 1,9 E motor. Manta A kunne også fås med Admirals 2800 motor - og dessuten i turboutgave.
West Lancashire
West Lancashire er et administrativt distrikt i Lancashire, England. Administrasjonssenteret er Ormskirk.
Det er planer om å opprette to enhetlige myndigheter i området, Sefton og Wigan. West Lancashire vil da bli delt mellom dem. I det første delingsforslaget ble Ormskirk delt i to, men dette førte til sterke protester. Det er derfor foreslått at Ormskirk skal bli en del av det nye distriktet Sefton and West Lancashire.
Opel Manta
I likhet med Ascona ble Manta fornyet høsten 1975, da B-modellen kom som 1976 modell. Manta B var også denne gang identisk med Ascona B. Du fikk dem i forskjellige utstyrsvarianter, kalt b.l.a. SR, Berlinetta, GT/E, osv. Produksjonen av Ascona B ble høsten 1981 avløst av den nye forhjulsdrevne Ascona C som 1982 modell, men Mantaen fikk en "facelift" med ny front og andre motor-, og utstyrsalternativer, og ble produsert parallelt med Ascona C frem til høsten 1988, da den helt nye Vectra A ble introdusert som 1989 modell.
Manta B ble en tid også tilbudt som 3-dørs kombicoupé. Denne ble imidlertid ikke noen stor suksess og de aller fleste Manta B-modellene på bruktmarkedet i dag er den rene coupé-utgaven, som ble meget populær, ikke minst blant ungdommen.
Manta ble i en tid levert i "400-" utgave. Da med en 2,4 liters motor på 144HK. Dette var gateversjonen av den bilen som fabrikken brukte i motorsport (Rally).
400-utgaven hadde fire runde frontlykter, større støtfangere og skjermer, osv.
Etterfølgeren til Manta het Opel Calibra som ble produsert til 1997.
Korea Institute of Science and Technology
I 1973 etablerte KIST Korea Ocean Research and Development Institute (KORDI). I 1996 etablerte KIST en avdeling i Europa, plassert i Saarbrücken, Tyskland for å arbeide for økt vitenskapelig samarbeid mellom Europa og Sør-Korea. I 2006 etablerte KIST organisasjonen KIST Gangneung Institute for å arbeide med spesialisert industriutvikling i Gangwon-provinsen.
Norsk Tidsskrift for Videnskab og Litteratur
Norsk Tidsskrift for Videnskab og Litteratur var et norsk tidsskrift som utkom fra 1847 til 1855, kjent for sine bidrag fra datidens fremste vitenskapsmenn, for eksempel P. A. Munch, T. H. Aschehoug, M. J. Monrad og Ivar Aasen. Tidsskriftet ble grunnlaget av historikeren Christian C. A. Lange, som var redaktør fra 1847 til 1852, og her skrev bokanmeldelser og flere vitenskapelige avhandlinger. Det var utgitt av Feilberg & Landmark.
Et annet samtidig tidsskrift med samme navn, NOR: Norsk tidsskrift for videnskab og literatur ble utgitt av Det norske studentersamfund, i 1846 utkom tredje utgave på forlaget Wulfsberg & Co. i Kristiania.
Jansenismen
Jansenismen var en retning innen kristen filosofi som har sitt navn fra sin grunnlegger og fremste eksponent, den flamske teolog Cornelius Jansen (1585–1638). Den ble aldri noen massebevegelse, men hadde en viss betydning blant det lesende publikum, i borgerskapet og i aristokratiet.
De forfektet en kristen variant som ble oppfattet som en krass motsetning til vanlig katolsk tankegodt. Særlig fremtredende var en lære om at den guddommelige nåde bare tilkommer de som er på forhånd utvalgt til den (som ved predestinasjon). Den vendte seg skarpt mot jesuittenes sjelesorg, og jesuittene kritiserte sterkt jansenistenes teologi.
Historikk
Jansen, som var en motstander av jesuittene, gikk inn for at man skulle vende tilbake til de filosofiske og teologiske fundamenter man etter hans mening fant hos den hellige Augustin. Hans posthumt publiserte verk Augustinus (1640) fikk en betydelig innflytelse, og blant de tenkere som tok til seg «jansenismen» var Racine og Pascal. I Frankrike ble jansenismen forbundet med klosteret i Port-Royal-des-Champs, som drev en rekke av de skoler som utdannet Racine og Pascal, med forfatterskapet til Pasquier Quesnel.
Jansenismen ble fordømt som heretisk i en rekke pavelige buller, fremfor alt av pave Innocens X og av pave Klemens XI (Unigenitus). Det er verdt å merke seg at ettersom Jansen selv var død innen hans hovedverk og fordi han hadde tatt med erklæringer om sin beredvillighet og lydighet overfor den katolske kirke, ble han selv aldri betraktet som noen heretiker. Den endelige avvisning av jansenismen kom fra pave Pius X, som gikk inn for hyppig, gjerne daglig, kommunion, og som anbefalte barnekommunion fra ca. åtte års alder.
I Frankrike forsøkte kong Ludvig XIV, under innflytelse fra jesuittene, å få en slutt på jansenismen. Et særlig fokus var i den forbindelse klosteret i Port-Royal. I 1710 ble de siste nonnene sendt derfra og klosteret derpå jevnet med jorden. Tilhengere til jansenismen som flyktet fra Frankrike slo seg ofte ned i Nederland, og særlig i område rundt Utrecht. Dette kan sees i sammenheng med den gammelkatolske bevegelsen og utviklingen av Utrechtunionen i slutten av 1800-tallet.
Teologi
Jansenismen la stor vekt på arvesynden, det menneskelige forderv, den guddommelige nådes nødvendighet, og predestinasjon. I jansenistisk tenkning var menneskene født onde, og uten guddommelig hjelp kunne det aldri bli godt. Dette betød at man måtte være svært omhyggelig med hvilke valg man fattet, legge for dagen et høyt nivå av fromhet og moralsk rettskaffenhet, og forberede seg grundig ved bønn og skriftemål før man mottok kommunion (og dermed tenderte jansenismen mot svært sjelden mottakelse av nattverdens sakrament). Jansenismens forestilling om predestinasjonen, med grunnlag i Augustins verker og med stor likhet til kalvinismens predestinasjonslære, var at bare et svært begrenset antall mennesker, de «utvalgte», var forutbestemt den evige frelse.
Kontrast: Molinisme
To Kingdom Come
To Kingdom Come: The Definitive Collection er et samlealbum fra det kanadisk-amerikanske rockebandet The Band, utgitt i september 1989. Albumet består av 31 spor, hovedsakelig fra gruppens åtte album på Capitol Records. Det presenterte et definitivt portrett av gruppen. Gruppens bedre kjente sanger; «The Weight», «Up on Cripple Creek», «Chest Fever», «The Night They Drove Old Dixie Down», «The Shape I'm in», «Life Is a Carnival» og «It Makes No Difference». Rarieteter som «Loving You Is Sweeter Than Ever», «Get Up Jake» og «Back to Memphis» finnes også på platen.
Kristian Bogneruds vei (Oslo)
Kristian Bogneruds vei (1–43, 2–30) er en vei på Rødtvet/Ammerud i bydel Grorud i Oslo. Den går fra Rødtvetveien til Ammerudveien.
To Kingdom Come
Albumet er oppkalt etter en låt på gruppens debutalbum Music From Big Pink, en av de veldig få sangene sunget av gitarist og hovedskribent Robbie Robertson. Albumet ble gitt ut på tre LP-er og to CD-er. Albumet er nå ute av print.
Kristian Bogneruds vei (Oslo)
Veien fikk navn i 1961 etter Kristian Bognerud (1872–1957), som var lærer og sosialsjef i Aker.
Ruslan Hontsjarov
Ruslan Mykolajovytsj Hontsjarov (Руслан Миколайович Гончаров, født 20. januar 1973 i Odessa i daværende Sovjetunionen) er en ukrainsk kunstløper som deltok i de olympiske vinterleker 1998 i Nagano, 2002 i Salt Lake City og 2006 i Torino.
Hontsjarov vant en olympisk bronsemedalje i kunstløp under Vinter-OL 2006 i Torino. Sammen med Olena Hrusjyna kom han på tredjeplass i isdanskonkurransen bak Tatjana Navka / Roman Kostomarov fra Russland og Tanith Belbin / Benjamin Agosto fra USA
Personlig
Hontsjarov giftet seg med Olena Hrusjyna i 1995, de skilte seg i 2008.